Ttukunak

Ttukunak bikote musikala da, Maika eta Sara Gomez euskal ahizpa bikiek osatutakoa eta txalaparta jotzen dute.

 Historia 
Zortzi urterekin Maikak eta Sara Gomezek euskal folklorearen inguruko formakuntza hasi zuten Gasteizko dantza eskolan. 1990. urtean hasi ziren txalaparta jotzen Musiketxea Udal Folklore Akademian Alicia Unzetabarrenetxea eta María Morera maistren eskutik.

Hamar-hamaika urteko musika-formazio klasikoa izan zuten. Ingurune intelektual eta artistikoarekin erlazionatu ziren eta beste musika eta joera garaikide eta abangoardistak ezagutu zituzten. Txalapartarekin lehen harremana izan zutenetik, musikaltasuna, kemena eta publikoa hunkitzeko gaitasunagatik nabarmendu ziren. 

 Ibilbidea 
Hamahiru urterekin kontzertuak egiten hasi ziren, txalapartari soinu eta musika dimentsio horri beste aire bat emateko gai zirela erakutsi zuten.

Txalapartaren tradizioari eutsiz, zeinaren oinarriak komunikazioa, inprobisazioa eta sorkuntza bateratua diren, berezko musika lengoaia sortu dute, tradizio horretatik abiatuta, garaikiderantz jota.«Arima bikientzat diseinatua dirudien instrumentu honetan inori ikusi ez dizkiogun moduko erritmo eta doinuak ernarazi zituzten.» (Javier de Cambra, La Razón).2004an Palo Flamenco taldea sortu zuten, eta txalaparta flamenkoan sartu zuten. Sevillako Flamenkoaren Biurtekoan edo Jerezko Jaialdian txundituta utzi zuen proposamen horrek, eta mundu osoko jaialdietan zabaldu dute.

2002. urtean hasi ziren mundu osoko agertokietan lan egiten, Londresko Royal Festival Hall-etik Brasil, Europa edo Asiaraino. Besteak beste, John Zorn, Trilok Gurtu, Mariza, Pierre Favre, Faiz Ali Faiz, Ojos de Brujo, Radio Tarifa, Arto Tunçboyacyan, Tomás San Miguel, Cachaíto eta Roberto Fonsecarekin jardun dute. Proiektu askotan hartu dute parte, baita Palo Flamenco taldean ere, txalaparta flamenkoan txertatzen duen proposamenean.

Oreka TX, Kalakan edo Ttukunak bezalako taldeek txalaparta atzerrian zabaltzea lortu dute.

 Erreferentziak 

 Kanpo estekak 

 Flamenkoa Ttukunak euskal txalapartan Aireflamenco.com, 2014ko uztailaren 1a
 Ttukunak * Txalaparta - Budapest, 2017ko urriaren 4a
 Ttukunak Alba G Corral, Medialab Matadero, 2019ko ekainaren 7a

Kategoria:Gasteiztarrak
Kategoria:Txalapartariak
Kategoria:Emakume musikariak
Kategoria:Espainiako musika duoak